Vanessa-Mae

**Vanessa-Mae** (čínsky:陈美, Chen Mei), celým menom **Vanessa-Mae Vanakorn Nicholson**, (* 27. októbra 1978, Singapur) je britská popová a klasická hudobníčka, huslistka. Jej hudobný štýl sa dá opísať ako "husľovo-techno-akustické syntézy".

## Detstvo
Narodila sa v Singapure thajskému otcovi (Varaprong Vanakorn) a čínskej matke (Pamela Tan). Potom, čo sa jej rodičia rozviedli, matka sa vydala za Angličana Grahama Nicholsona a rodina sa presťahovala do Anglicka. Vanessa mala vtedy štyri roky. Vyrastala v Londýne a je britskou občiankou.

## Profesionálny život
Ako trojročná začala hrať na klavír, ako päťročná na husle. V Spojenom kráľovstve bola pomerne známa, celé detstvo sa pravidelne objavovala v televízii (napríklad na Blue Peter) v programoch zahŕňajúcej prevažne klasickú hudbu a konzervatívny štýl. Podľa Guinessovej knihy rekordov z roku 2003 je najmladšou sólistkou, ktorá hrala husľový koncert Beethovena a Čajkovského; mala 13 rokov. 

Svoj medzinárodný profesionálny debut mala v roku 1988 na *Schleswig-Holstein Musik Festival* v Nemecku. V priebehu 1988 koncertovala aj na pódiu s filharmonickým orchestrom v Londýne.

Počas dospievania ustupovala od tradičnej klasickej hry a stala sa známa svojimi extravagantnými vystúpeniami. V hudobných klipoch sa objavuje v štýlovom oblečení. Objavila sa aj na albume Janet Jackson *[[The Velvet Rope]],* kde hrá sólo v titulnej skladbe. Svoj prvý album v popovom štýle, *[[Violin Player]],* vydala v roku 1995 a je stále považovaný za jedno z najlepších diel jej kariéry.

V apríli 2006 bola v časopise Sunday Times hodnotená ako jeden z najbohatších umelcov pod 30 rokov v Spojenom kráľovstve. Jej majetok sa odhadoval asi na 32 miliónov libier (64 miliónov dolárov), získaných z koncertov a za rekordný predaj hudobných nosičov (celosvetovo viac ako 10 miliónov kópií).

### Husle
Najčastejšie používa akustické husle Guadagnini alebo elektrické husle Zeta Jazz.

Husle od Guadagniniho boli vyrobené v roku 1761. Kúpili jej ich rodičia v aukcii za 150 000 libier. V januári roku 1995 jej boli ukradnuté, ale o dva mesiace neskôr polícia vinníka vypátrala a husle jej boli vrátené. 

Ňou používané elektrické husle Zeta Jazz sú biele a dekorované motívmi pochádzajúcimi z americkej vlajky; od roku 2001 tiež používala aj strieborno-šedé.

Občas kupuje a predáva husle, pričom výnos je určený na charitatívne účely.

Niekedy príležitostne vystupuje s akrylovými elektrickými husľami, ktoré vyrobil Ted Brewer. 

## Športovkyňa
Na ZOH v Soči reprezentovala Thajsko v alpskom lyžovaní pod priezviskom svojho otca "Vanessa Vanakorn". Štartovala v obrovskom slalome.

## Diskografia
### Albumy
* *Violin* (1990)
* *Kids' Classics* (1991)
* *Tchaikovsky & Beethoven Violin Concertos (Vanessa Mae)* (1991/1992)
* *[[The Violin Player]]* (1995)
* *The Alternative Record from Vanessa-Mae* (1996)
* *The Classical Album 1* (12. november 1996)
* *China Girl: The Classical Album 2* (9. september 1997)
* *[[Storm (album)|Storm]]* (Veľká Británia:27. október 1997; USA: 14. júl 1998)
* *The Original Four Seasons and the Devil's Trill Sonata: The Classical Album 3* (16. február 1999)
* *The Classical Collection: Part 1* (2000)
* *Subject to Change* (17. júl 2001)
* *The Best of Vanessa-Mae* (5. november 2002)
* *[[Xpectation]]* (2003)
* *The Ultimate* (23. december 2003)
* *[[Choreography]]* (2004)
* *Platinum Collection* (2007)

### Špeciálne edície albumov
* *The Violin Player: Japanese Release* (1995)
* *The Classical Album 1: Silver Limited Edition* (1. január 1997)
* *Storm: Asian Special Edition* (1. január 1997)
* *The Original Four Seasons and the Devil's Trill Sonata: Asian Special Edition* (1. február 1999)
* *Subject to Change: Asian Special Edition* (1. júl 2001)
* *The Ultimate: Dutch Limited Edition* (Január 2004)

### Single
* 1995 – „Toccata & Fugue“
* 1995 – „Toccata & Fugue – The Mixes“
* 1995 – „Red Hot“
* 1995 – „Classical Gas“
* 1996 – „I'm a-Doun for Lack O' Johnnie“
* 1997 – „Happy Valley“
* 1997 – „I Feel Love Part 1“
* 1997 – „I Feel Love Part 2“
* 1998 – „The Devil's Trill & Reflection“
* 2001 – „Destiny“
* 2001 – „White Bird“

## Filmografia
* *The Violin Fantasy* (1998)
* *Arabian Nights* (2000)
* *The Making of Me * (2008)

## Referencie


## Iné projekty

## Externé odkazy
* 
* 
* Oficiálna stránka 

## Zdroj

Kategória:Britskí huslisti
Kategória:Predstavitelia klasickej hudby
Kategória:Alpskí lyžiari na Zimných olympijských hrách 2014